ГӀалгӀайче

**ГӀалгӀайче** *(я)*, е **ГӀалгӀай Мохк** *(ба)*, иштта **ГӀалгӀай Республика** *(я)* () — Россе Федерацера республика. Даькъастен федеральни округá юкъейоагӀаш я.

ГӀалгӀайчен на́нагӀа́ла Магас я. Паччахьалкхен мотт шиъ ба — гӀалгӀайи, эрсийи.

ГӀалгӀай мехка гӀай малхбузехьеи гӀинбухехьеи ХӀирий мехкацеи, ГӀаьбартий-Малкхарой мехкацеи да, малхбоалехьа Нохчий мохк ба, хӀаьта зӀилбухехьа ГӀалгӀайчен гӀай Гуржий мехка МацагӀатен лоамеца да, из цхьатара нийслу Эрсечен паччахьалкхен гӀайнаца.

Мохк гӀинбухехьара зӀилбухехьа 144 км бӀаьха ба, малхбузехьара малхбоалехьа 72 км ба.

ГӀалгӀай Республика кхеллай 1992 шера аьтинга бетта 4-ча дийнахьа.

Лаьттан майдах лаьрхӀача, ГӀалгӀай мохк эггара зӀамагӀа йола регион я Россе Федераце, федеральни лоадам бола пхьеш лоархӀаш ца хилча.

## ЦӀи
Мехка цӀи хьахиннай *[[гӀалгӀай]]* къаман цӀерахи *«че»* яхача суффиксахи. Уж вӀашагӀкхийттача *«ГӀалгӀай баха лаьтта»* аьнна маӀан хьадоал. «ГӀалгӀай» яха дош геттара шира да, Ӏилманхоша тайп-тайпара  из. Цхьаццачара «*гӀалгӀай яхар *„ГӀалий гӀишлонхой“* яхилга да» оал, вокха́ра *«Даьла нах»* е *«Даьла къам»* яха маӀан увттаду.

Иштта шира гӀалгӀай цӀув хиннача *Гела* е *Гала* яхачунца цӀи ювзараш а ба. Кхычар хьаяхачох, «гӀалгӀай» яха дош [[Сумерой мотт|сумерой метта]] а хиннад белгалдаь (III—II эзар шу в.з. хьалха). Цу чу из чудаьннад «су», «субир», «хуррий» () яхаш цӀераш йолаш. «ГӀалгӀай» яха дош сумерой меттала *«боккхий лувраш»* () аьнна маӀан долаш леладеш хиннад, *«зиракаш»* () яха ший маӀан долаш.

[[Эрсий мотт|Эрсий меттала]] мохк «Ингушетия» яхаш ба, «ингуши́» яхача дешахи — гӀалгӀаех [[Ангушт]]а цӀерагӀа яьккха цӀи, *-éти* яхача [[Грузинский язык|гуржий]] [[суффикс]]ах, цхьантехача из а *«гӀалгӀай баха моттиг»* аьнна хьахул из. «Ингуши» яха этноним [[XVII бӀаьшу|XVII-ча бӀаьшера]] денз яржа йолаеннай. 

Ӏилман балхашка регион белгалйоаккхаш иштта «[[Дзурдзукетия|Дзурдзукети]]», «КистӀети», «ГӀлигӀви», «Гелия», «Галга», «Ингушия».

== Физикан-географе [[экам]] ==
=== Географи ===
ГӀалгӀайче улаш я [[Керттера Кавказа дукъ|Керттерча Кавказа довкъан]] гӀинбухерча босенаш тӀа (юкъерча даькъе) иштта цун юхе да́дача зӀамагӀа долча [[дукъ|довкъаш]] тӀа, царех да: [[Тийрка аргӀа]], [[Шолжа дукъ|Шолжа аргӀа]], [[Чхараш йола дукъ]].

ГӀинбухера зӀилбухехьа йола йӀоахал 144 км я, малхбузехьара малхбоалехьа — 72 км.




=== Рельеф ===


ГӀинбухехьа [[эри аре]]нга лесташ я рельеф, зӀилбухехьа [[атагӀе]]нашеи [[чӀож]]ашеи дийкъа дáдача довкъаех латт. ГӀинбухерча даькъе [[Терско-Сунженская возвышенность|Ши аргӀеи]] [[Ӏаьлаха-Чуртен атагӀе|Шин аргӀан юкъи]]и я, юкъерча даькъе — [[Шолж]]еи [[Эс]]еи атагӀенаш, зӀилбухерча даькъе [[Кавказа лоамаш]] латт.

Эггара лакхагӀа йола моттиг [[Шанлоам]] ба (4451 м). ГӀалгӀайчен кхыдолча бовхьех да: [[ЦӀейлоам]] (3171 м), [[Хахалги|ЦӀетлоам]] (3031 м), [[Маьтлоам]] (3003 м), *ГӀаьллоам (Цхьоройлоам) (3000 м). Кавказа лоамаш 50 км дӀаьха да.

### Сахьата оаса

### Мехкал
Мехкал гӀарий, лакхача лоамий да; форда тӀехе тӀарча лакхалга хьежжа да. Наджгоанцхой бетта юкъера йӀовхал — +3 °C-гара +10 °C-га кхаччалца я, кӀимарса бетта — +21…+23 °C. Йоачув шера 1200 мм-га кхоачаш хул.

### Гидрографи

Еррига е цхьан даькъе ГӀалгӀай Мехка доазон тӀа я́даш йола гидрографе объекташ яржа цхьатарра яьржа а яц, физикан-географе хьалах чӀоагӀа эргаш а я — мехка цхьан даькъе лоамаши айменаши я, вокха даькъе  — аренаши лохенаши. Рельефо ГӀалгӀайчен Ӏалама областий белгалонаш а къоастаю — зӀилбухера гӀинбухехьа лакхача лоамий белгалонашкара ахгӀомара арен белгалонех хувцалу уж. Мехка хин ресурсех сага юртбоахамца леладечунгахь хьинаре пайда эц, иштта гидротехнически тоа а ю уж — ГӀалгӀайчен гӀинбухехьа дийхкача хиний система чӀоагӀа дегӀайоалаяь я.

; Долха хиш
Эрсечен Паччахьалкхен хин реестрагӀа ГӀалгӀайчен деррига долха хиш Малхбузехьарча Къаспий бассейна округах лоархӀаш (цифровой код — 07) йолча Къаспий форда бассейна Тийркеи Идалеи шинхинъюкъа́ юкъе лоархӀаш я (дагарга код — 02). ГӀалгӀай Мехка Доалчено беча хоамах, мехка доазон тӀа юкъерча боарамагӀеи зӀамигеи долча долхача хиний 720 бассейн я, мехка мел долча долхача хиний дӀоахал 1350 километро я, юкъердар лаьрхӀача, майдан хӀара нийссаьнилга километра́ долхача хиний мазан 590-нел совгӀа метр нийслу. Уж гидрографе  Даькъастен федеральни округа боарамга диллача, эггара лакхагӀчарех да.

Къулбаседа Кавказа Малхбоалехьен эггара доккхагӀа дода хий Тийрк да, цхьабакъда ГӀалгӀай Мехка гӀолла зӀаммигача даькъе мара чакхдалац из таханарча дийнахьа — зӀилбухехьа ХӀирийченца доазув долча (цун лостам зӀилбухехьара гӀинбухехьа ба; ЖӀайраха шахьар). ГӀалгӀайчен керттерча хих да Тийрка га дола Шолжи (лоадам болашагӀдола хибоахама объект; лостам малхбузехьара малхбоалехьа ба; Наьсарени Шолжеи шахьараш, иштта Магас, Наьсаре, Илдарха-ГӀала яха пхьен округаш), Шолжа га дола ЭС (лостам зӀилбухера гӀинбухехьа ба; ЖӀайрахеи Шолжеи шахьараш). Иштта долхаш да кхыдола хиш а: Фарта, Ӏарамхий, Ачулкхий, Джол, ГӀулойхи, Футта, Чималхий, ГӀалми. Долхача хиний бассейна юкъара майда 3073 км² я.

; Хурхалаш
* Лаьжгера хурхал
* Фуртовгера хурхал
* Эга чӀожера хурхал
* Шоанера хурхал

### [[Полезные ископаемые|Пайдане оахкалаш]]
Лаьттеи, цун чеи, кхыйола Ӏалама ресурсаши ГӀалгӀай Мехка цу чу дахача къамий вахареи лелареи дух лоархӀаш пайда эцаш долга а лорадеш долгеи ГӀалгӀай Мехка Конституце 10-ча лустама тӀа чӀоагӀдаь да. Иштта «Лаьттан ченах» яхаш республикан закон а тӀаийцад (1996-ча шера саькура бетта 8-гӀа ди), царца ювзаенна цхьайола положенеш белгалйоаккхаш.

Минералий-бийдалий база тайп-тайпара хӀамаш йоахача моттигех латт: мехкадаьттеи (дайза дола мехкадаьттан промышленни кечам 11 млн тонна гарга я, прогнозах бола кечам — 60 млн совгӀа), Ӏалама гази, шаӀеи, доломиташи, кӀира-денналерга кхерий, дика миштал йола кирпишка топпар, мужарч, «Боржоме» тайпара дола минералаш йоахка хиш, цӀена лоамара хьастара хиш. ГӀалгӀай Мехка лаьттан че чу геологашта наггахьа мара хулаш доацача маьхий кечам корабаьб. Ӏохьоахаяьча минеральни бийдалий балансови кечам, юкъардар лаьрхӀача, 100—150 шера боарам болаш ба.

Мехкадаьттеи гази эггара чӀоагӀагӀа лоадам бола пайдане оахкалаш я, мехка доагора—хьинаралла комплекса лард я уж шиъ. ГӀалгӀай Мехка доазон тӀа мехкадаьтта 1915-ча шера денз да доаккхаш — МагӀалбика шахьаре мехкадаьттан кечамаш долга гучадаьннача хана денз. 50—60-ча шерашка мехкадаьтта дуккха дукхагӀа даха доладаьд лакха овсарал йола кечамаш корадарах. Мехкадаьттеи гази лохаш-тохкаш болх беш яр ГУП «ГО Ингушнефтегазпром» я.

Мехка лаьтташка гӀолла Баку-Новороссийск яха магистральни мехкадаьттанпровод йода Махьмад-ХитӀа 12,7 км йӀаьха йола мехкадаьтта перекачка еш йола станци а йолаш, d = 700 мм. Межкадаьтта цу станцегӀа еча перекачка оахам 3 млн тоннага кхоачаш ба.

### Буне
БаьцовгӀаш: гӀинбухегӀа — хьуни хьун-арени тайпара я, зӀилбухехьа лоамашка (1800 метр лакхалга кхаччалца) — гӀашера хьунаш я, царел лакхагӀа лоаман баьш да́да. Лоамий босенаш шоай белггала къаьстта микромехкал хиларца экаме я. Къулбаседа Кавказе ишттал дукха тайп-тайпара баьцовгӀаш вӀаши лоалаха дахаш кхы лаьтта дац. Лоамий кӀалхенашка (2200 метрага кхаччалца) гӀашереи корсаеи йоккхий хьунаш я.

Хьун фонда юкъара майда 84,4 эзар гектар я, цох хьун баьцовгӀаш ягӀа майда 75,6 эзар гектар я. Ийнача гӀашерача хьунаша (поп, надж, шаьра поп) 140 эзар гектар йола майда дӀалоац. Дахчан юкъара кечам 11 млн м³ гаргга ба.

### Дийнатий дуне
ГӀалгӀайче 60 кеп гаргга дакхадийнати, оалхазарий 150 кепи, хи чу-лаьтта дахача дийнатий 24 кепи, рептилий 8 кепи я яхаш. Уж ерригаш лоамашкеи аренашкеи лоалаха яхаш я. Иштта царгаш-йӀаьха дийнаташи текхадийнаташи да долаш. Оалхазарех я тотакхаш, акха боабашкаш, гӀажаш, атагӀенашка — акхакотамаш, лоамий баьшка — корта-Ӏаьржа дарташ, довхаш, сарсалаш. Лоамашка лел кхереи хьуни соалораш, бора чарч, налаш, лийгаш, акхацискаш, бо́гӀаш, цӀокъломаш, кхыдараш. 2008-ча шера ГӀалгӀайчен ЦӀе кинашка вӀашагӀделлад. ДӀаювлаш а латташ лораеш йолча 136 дийнатий кепехи 89 баьцовгӀий хоам ба цу чу.

## Тархьар

### вай з. хь. 40000 шу
ГӀалгӀай Мехка шаьрача духхьара пхьанаш хӀанзарча Наьсарен лаьтта хиннай. Цига кораяь кечалаш моттигерча кхерах еш хиннай. Мустье замалахьа укх моттиге кхер оагаш йоккха йоацаш пхьоале хиннай йоах Ӏилманхоша. ТӀехьагӀа цу заман сийленгаш корадаьд Буро-КӀалеи, Наьсар-Кертеи, Эккажакъонгий-Юртеи, Пхьилекъонгий-Юртеи.

### вай з. хь. 8000 шу
ГӀалгӀай лоам духхьара пхьанаш йийхкай.

### вай з. хь. 6000 шу
Эса чӀожера Мужечера Хьалхарча боарза заман сийленгаш хинна ха. Регионе йовзаш я топпара пхьегӀаш.

### вай з. хь. 4000 шу
Къулбаседа Кавказе яьржай хьалхарча боарза заман археологе товшхалаш: *[[Майкопская культура|майкопеи]]* *[[Куро-аракская культура|курахин-арахини]]*, уж шиъ къастача ул ГӀалгӀай Мехка лаьтта. Укхаза корадаьча сийленгех цхьа дакъа ший синкретически куц долаш да. Майкопа товшхал хиннача тӀеххьарча мурага (вай з. хь. III эзаршу — вай з. хь. II эзаршу) ГӀалгӀайчен массехк боарз бехк: *[[Аби-Гув|Ӏабий-Гув]]* (Наьсар-Керте), *[[Мурад-Боарз|Мурада-Боарз]]* (Ӏаьлий-Юрт), *Аьлте-Юртара боарз* (Аьлте-Юрт), кхыдараш а.

ГӀалгӀайчен доазон тӀа курахин-арахин товшхала эггара цӀихеза долча сийленгех да: Мужечера Ӏимараш, Экажакъонгий-Юртара Ӏимараш, Аьга-Кхаьллера Ӏимараш, Эзмера Ӏимараш.

### вай з. хь. 2000 шу
Ӏилмангахь *«[[Северокавказская культура|Къулбаседа Кавказера товшхала-тархьара юкъарал]]»* аьнна цӀи яьккха́ча боарза заман хьалхарча даькъе хиннача товшхалах хьахинна массехк гаргатовшхалаш ярж Боарза заман юкъерча даькъе. 

ГӀалгӀайчен доазон тӀа боарза заман юкъерча дакъа массайолча физикан-географе зонашка техка хӀана дац аллал техка́ча сийленгашца гуш да. Царех да къаьст-къаьста корадаьраш а, нах дӀабийхка боахкачара а нах баьхача моттигашкара а дараш.

Къулбаседа Кавказа товшхала́ тӀа а товжаш вай замал хьалха II-ча эзаршера ГӀалгӀай Мехка а Даькъастен кхыча регионашка а Къобана товшхала. ГӀалгӀайчен лоам циклопически гӀишлоши Ӏемараши хиннай хьалъеш Аьге-Кхаьлеи, Леймеи, Дошхьакълеи, кхычахьеи. Къобана товшхал лелаяьраш антропологех кавказхой тайпан викалаш хиннаб, иштта, цхьаболча тохкамхошта хетачох, на́хий меттала къамаьл деш а хиннаб.

Цу замалахьа хинна хӀамаш дувцача къаьстта гуржий тептарашка къобанхой *«кавкасионаш»* аьннеи, *«дурдзукаш»*/*«дзурдзукаш»* аьннеи хьоахабу. Уж баьха доазув хиннад малхбоалехьа Ӏандий довкъа тӀара аьдагӀий фунашка кхаччалца — къобана товшхал лелаераш баьхача доазонна нийса да из. Антични бовхамашка (Лукиан Самосатски, Клавдий Элиан) Къобана товшхал лелаечарех *«махли»* *(махлийцы, махалы)* аьнна цӀи йоаккхаш я.

### ДзӀардзувкъатӀе

Вай з. хь. I-ча эзаршера шоллагӀча даькъе Къобана фунаша доккха цхьанкхетар даьд антични бовхамашка Малх (Махли, Махелония) аьнна яз а яь, гуржий бовхамашка — Дзурдзукети. Цу заман низ болаш лоархӀаш хинна паччахьалкхе хиннай из. Кавказе гӀолла чакхвоаллача керттерча моттига́ доал хиннад ДзӀардзувкъатӀен — ДӀаараяла чӀожа́, иштта шира гуржий паччахьалкхенца политикацара тӀатеӀӀа бувзам болаш а хиннай. Леонтий Мровеле яхачох Гуржехьен хьалхара паччахь хиннача Фарнаваза йоалаяь саг «Кавкаса тӀехьенах дзурдзукий фунах» хиннай, Са́рмак яхаш гӀалгӀай цӀи йола воӀ хиннав цар ( *[Саурмаг]*}}). Гуржий паччахьа гӀанда тӀа ший да венначул тӀехьагӀа хайнав из, тӀаккха гуржий эриставаш из ве гӀерталга хайначул тӀехьагӀа ший наьнаца ший наьн-вежарий болча ЗӀарзувкъатӀа лечкъаш хиннав из. Шира йоазонхо хиннача Лукиана беча хоамех,  ширача къобанхой политикацара цхьанкхетара урхаза цӀи я йовзаш — *Адирмах*: абхазой тохкамхо волча Гумба Г. Д. яхачо гӀалгӀай меттаца *«маьлха низ бар»* аьнна этимологи увттаю цунна.

Вай замал хьалха II-гӀа бӀаьшу долалуш Къулбаседа Кавказе Антиох III-вар яха селевкидий паччахь тӀемца чухьедача хана къобанхой политикаца хинна фуний-тукхамий цхьанкхетар дохадаь хиннад. Из дохарца йоазонашка юкъара къобанхой хьоахабар дӀадоалл, тӀаккха дӀахо — вай замал хьалха I-ча бӀаьшера — вай заман I-ча бӀаьшера къобанхой тӀехье тайп-тайпарча ваьрий-фунийи цӀерашцеи лаьттацарча тоабий цӀерашцеи бовзаш хиннаб: *«хамекиты»*, *«сьербы»*, *«двалы»*, *«троглодиты»*, *«санары/цанары»*, *«хоны»*, *«масах/машах»*, *«исадикы»*, кхыяраш.

Къобанхой товшхала фунашца ювзаенна хила мегаш я шира яний географ хиннача Страбонс ший «Географе» тӀа (вай заман I-гӀа бӀаьшу) хьоахаеш йола *«[[Гаргары|гаргараш]]»* яха этноним а, цо Къулбаседа Кавказера къам да из аьнна яздаь хиннад оалмазашта гаьна доацаш да́ха а да́хаш. Археологехи меттах болча хоамах, гӀалгӀай *«гаргара»* яхача терминца ювза а ювзаш цхьаболча Ӏилманхоша гаргараш гӀалгӀашта нийса лоархӀ уж.

Страбонс хьоахаеш йола кхыйола этноним — «гелай», цхьаболча Ӏилманхоша иштта гӀалгӀашца нийсъеш я.

«Дзурдзукети», «дзурдзукаш» яха цӀераш бовхамашка кхы а Юкъера бӀаьшераш чакхдаллалца хьоахаеш хиннай, яле а, хьалхарча муре цо беррига вайнах чулоацаш хинна, цхьабакъда юкъера бӀаьшераш чакхдоалаш «дзурдзукаш» яхача термина къаманцара чулоацам хувца а бенна гӀалгӀай белгалбоахаш мара хиннаяц. Цхьаболча тохкамхоша дзурдзукий моттиг ГӀалгӀайчен лоаменца белгал а йоаккхаш белгга гӀалгӀашца нийсбу уж.

### Аланойче

Вай зама йолаенна хьалхарча бӀаьшерашкара денз йоазон бовхамашка «аланой» яха термин хьахиннай, цунца таьӀӀа бувзам болаш да гӀалгӀайи ГӀалгӀайчени тархьар. Юкъера бӀаьшера долалуча хана Къулбаседа Кавказе Аланой паччахьалкхе эттай.
VII—VIII-ча бӀаьшерашка Ӏарбий-гӀажарой тӀемаш хиннад аланоша дакъа а лоацаш. Цу заманга дехк Сулейма аьрзи а — ГӀалгӀайчен Кистий чӀожерча Аьрзе корадаь аьрзе боарза бӀалгӀа. Хьагучох феса юкъе кхаьчад из укхаза. Оарцхой тайпан тхьамагӀа хиннад из цӀен тӀа воккхагӀчунга кхача а кхоачаш. Таханарча дийнахьа из бӀалгӀа ислам эттачул тӀехьагӀа хиннача (*бусалба*) исбахьален белггала ха йилла ширагӀа йола боарзах яь  яБелгалдаккхар: 1936—1944-чеи 1957—1989-чеи шерашка белгалбаь бола бахархой дукхалах бола хоам Нохч-ГӀалгӀайченна боагӀаш ба.

Росстата хьаяхачох, мехка вахаш  саг ва (). 2021-ча шера хьисап деш нах дӀаязбаьчох, мехка бахархой дукхал 510 эзар саг хиннай. Царех пхьехой 279 эзар саги (55 %), юртахой — 231 эзар саги (45 %) ва. Бахархой айхал —  саг/км2 я ().
Россе Федераце субъекташта юкъе бераш дара дарж эггара лакхагӀа да яхаш да ГӀалгӀайче; Ишта, масала, 1992-ча шера мехка вахаш 211 эзар саг хиннав, 1998-ча шера — 313 эзар саг, 2002-ча шера — 467 эзар саг, 2021-ча шера — 510 эзар саг,.

; Вахаш йоаккха ха
Россе Федераце мел йолча субъекташта юкъе ГӀалгӀайчера хьежа йоакхаргйола ха дуккха лакхагӀа я кхымелйолчарел. 2024-ча шера маьтсела бетта Эрсечен президент волча Владимир Путинс ше Келматанаькъан Махьмуд-Ӏаьлийца вӀашагӀкхийттача, аьнна хиннад ГӀалгӀайче вахаш йоаккхача хана рейтинге хьалха латт аьнна — юкъердар лаьрхӀача, 79,4 шу да из.

; Баржар

2020-ча шера хьисап деш нах дӀаязбаьчох, мехка дукхагӀа вахаш мел вар гӀалгӀа ва — бахархоех 93 % (473 440 саг). Кхыча къамаех доккхагӀдараш да — нохчийи — 2,4 % (12 240 саг), эрсийи — 0,64 % (3 294 саг). Иштта 2020-ча шера хьисап даьчох, бахархоех 3,6 % (18 404 саг) ший къам белгал ца доаккхаш Ӏийннаб, е белгалдаккха аьлча, ак аьнна Ӏийннаб.

ГӀалгӀай берригача мехка гӀолла ба бахаш. Нохчий тоабашца бах Наьсареи, Дола-Коаи, Аьккхий-Юртеи, иштта Шолжа шахьареи. Эрсий Шолжа-Пхьеи, Эбарг-Юртеи, ГӀажарий-Юртеи, Махьмад-ХитӀеи, иштта йоккхийча пхьешкеи. Туркий Махьмад-ХитӀеи МагӀалбика шахьареи, иштта йоккхийча пхьешкеи ба бахаш. Кхыдола къамаш ер ма йий аьнна белгалъяккха йиш йолаш баха моттиг йолаш бац.

; Къамашцара лоаттам
ДоккхагӀа дола къам гӀалгӀайдар да. Эрсий бахархоех доккхагӀа доле дакъа ГӀалгӀайче XX-ча бӀаьшера 90-гӀа шераш чакхдоалаш дӀадахад; цунца цхьана 1990-ча шерашкеи 2000-ча шерий хьалхарча даькъеи ГӀалгӀай Мехка шортта бе́ха́ нах Ӏочубаьхкаб Нохчийчереи ХӀирийчереи, тӀехьагӀа, 2000-ча шерашкара денз 28 000 веха гӀалгӀа юха ХӀирийче хьалцӀавахав, иштта дукхагӀа бола нохчий а юха дӀацӀабахаб.

{| class="wikitable"
Керттера къамаш:

;Метташ

ГӀалгӀай Мехка Конституце хьаяхачох, официальни мотт шиъ ба мехка — гӀалгӀайбари, эрсийбари.

## Административни екъаялар

;Шахьараши (муниципальни шахьараш) республикан лоадам бола пхьеши (пхьен округаш)

; Тархьар
Паччахьалкхенал метта а оттадеш хӀанзара ГӀалгӀай Мохк кхоллача хана цун лоаттаме дӀаяьннай Нохч-ГӀалгӀайчен кхо административни шахьар хиннай: Шолжеи, МагӀалбикеи, Наьсарени. 1992-ча шера Республикан президент волча Овшанаькъан Руслана иштта а ЖӀайраха шахьар а вӀашагӀъеллай.

; НанагӀала
Республика кхеллачул тӀехьагӀа цун административни юкъ Наьсаре хиннай. 2000-ча шера ГӀалгӀайчен нанагӀала лаьрххӀа цу гӀулакха хьалъяь Магас хиннай — эггара кӀезигагӀа нах баха Россе Федераце субъекта административни юкъ я из.

## Паччахьалкхени политикацареи оттам

### Конституци

ГӀалгӀай Мехка керттера закон конституци да. 1994-ча шера саькура бетта 27-ча дийнахьа массане юкъарча кхадж тоссаш тӀаийцад из. Цкъарчоа 114 лустамах латташ хиннад. Кхымелчарех из хьакъоастадеш ГӀалгӀайчен конституце белгалонех да цу заман чу дерригача халкъо референдуме тӀаийцар из цаӀ мара цахилар, вожаш законаш доахача (викала) маьженаша арахецача хана.

### Да́

ГӀалгӀайчен лакхерча даржера гӀулакхче мехкда ва, из ГӀалгӀай Мехка Халкъа Гулламо хорж пхе шера́.

### Халкъа гуллам

ГӀалгӀай Мехка Халкъа гуллам — ГӀалгӀайчен законаш арадоаха маьже я, из латт 21-н депутатах. Массане юкъара кхадж тоссаш хьахоржаш ба. Халкъа гуллама кулгалхо Халкъа гуллама тхьамада ва.

### Доалче

Паччахьалкхен Ӏаьдала лакхера кхоачашдеш йола маьже ГӀалгӀай Мехка Доалче я. Доалчен кулгалхо ГӀалгӀай Мехка Доалчен тхьамада ва, из хорж ГӀалгӀай Мехкдас Халкъа гуллам раьза а болаш. ГӀалгӀай Мехка доалче тхьамадахи, цун когаметтаоттарехи, ГӀалгӀай Мехка министрехи латт.

### Кхел ю Ӏаьдали прокуратуреи
ГӀалгӀай Мехка я Конституце Кхели, ГӀалгӀай Мехка Лакхехьара Кхели, ГӀалгӀай Мехка Арбитрий Кхели, шахьарашкара кхелахойи, машара кхелахойи.

## Доазув
Лаьтта къувсар бахьан долаш мехка майда тайп-тайпарча бовхамашка 2600 км²-гара 3800 км²-га кхаччалца белгалйоах, дукхагӀа хьоахаяр 3400—3600 км² я. 2017-ча шера хиннача официальни хоамах мехка майда 3628 км² хиннай. 2018-ча шера гӀалгӀай лаьтташ дӀаденначул тӀехьагӀа мехка майда  км² хьахиннай. ГӀалгӀай Мехка официальни мазаоагӀоно хӀанз а 3600 км² язъю.

### ХӀирийченца лаьтта къовсар
ХӀирийченои ГӀалгӀайченои къувсаш лаьтташ да — ГӀалгӀайчено ГӀалме шахьара тархьара малхбоалехьара дакъа ший да йоах, иштта Бурон аьтта берда тӀара дакъа а, «Къаскимера уйче» е «Маздакера уйче» оала Маздака шахьара дакъа а — гӀалгӀай баха Къескем тӀаулла лаьтташ да уж ГӀалгӀайчен ГӀаьбарте-Малкхарехьенца доазув хулийташ. 

ГӀалгӀай Мехка Конституце 11-ча лустама тӀа чӀоагӀдаь да паччахьалкхен керттера декхар *«бокъо йоацаш ГӀалгӀайченгара хьадаьккха лаьтташ политикацара гӀирсашца юхачудеразадари, ГӀалгӀай Мехка доазонцара бӀарччал лораяри»* долга.

### Гуржехьенцара гӀай
ГӀалгӀайчен Гуржехьенца гӀай да деррига 45 км дӀаьха а долаш. Керттерча Кавказа довкъа тӀа гӀолла дода из — мехка ЖӀайраха шахьара зӀилбухерча гӀайнаца. Цу доазонна юхе ядача чӀожашка доккхагӀа долча гӀалгӀай тайпий кхаьлаш яда: бӀарахой, баркинхой, гелатхой, йовлой, кхоартой, коккурхой, оздой, хамхой, хьулхой, цхьорой, шоанхой, иштта кхычар а.

## Мехка фискалаш

### Байракх

Байракха кийчъяр 1994-ча шера наджгоанцхой бетта доладенна хиннад, республика кхелла́ ши шу даьлча. Из чIоагIъяьй 1994 шера аьтинга бетта 15-ча дийнахьа. 1999-ча шера байракх кӀезига хийцай. Байракх дагаехар  Дахкилганаькъан Ӏабдуррахьмана ИбрахӀим ва — йоазонхо, профессор, академик, Ӏилманхо-багахбувцамхо, Оахаранаькъан ЧхьагӀий цӀерагӀча ГӀалгӀай Ӏилман-тохкама института директор:

«1 лустам. ГIалгIай Республикан паччахьалкхен байракх – кIайча бесара нийса саьнаш дола гата да, цунна юкъе цIе гон го́ма хьисапе маьлха хьарак да гон гомах дIайоагIаш кхо зIы йолаш, царех хIаранех чакхбаккханза го а хулаш. Байракха шорала́и цун йӀоахала́и юкъера юкъамоттиг – 2:3 я.

Байракха лакхерча а лохерча а даькъе баьццарча бесара ши оаса ба хӀарабар байракха шоралах ялхлагӀа дола дакъа дӀалоацаш а долаш. Маьлха хьарака чурча гон гӀайист байракха шорала цхьайтталагIа дакъа дӀалоацаш. Маьлха хьара зӀанарий чаккхенашкара чакхбаккханза болча гон гӀайист байракха шорала ткъаь пхелагӀа дакъа дӀалоацаш да. Маьлха хьарака го хьабеш болча оасан шорал байракха шорала цхьайттлагӀа дола дакъа дӀалоацаш да. Маьлха хьарака зӀанарий оасий шорал байракха шорала ткъоалагӀа дакъа дӀалоацаш да.
Маьлха хьарака зӀанарех цаӀ, байракха йӀоахалга йиллача, урагӀа латт, ГӀалгӀай Мехка Паччахьалкхен байракха лакхерча даькъе йоалл из. ЗӀанарий чаккхенашка болча чакхбаккханза болча гон лакхерча тӀадамгара маьлха хьарака арахьарча гонга кхаччалца йола юкъ байракха шорала ийслагӀа дола дакъа дӀалоацаш я. ЗӀанараш маьлха хьарака го тӀа цхьан боарамагӀа юкъ йолаш латт сахьат гӀоаролг лелачоа духьала дӀахьожадаь а да».


### ТхьамагӀа

Мехка Халкъа Гулламо 1994-ча шера маьцхали бетта 26-ча дийнахьа тIаийцад. ГIалгIай Мехка Паччахьалкхен тхьамагIах долча законо яхачох:

«ГӀалгӀай Мехка Паччахьалкхен тхьамагӀа яхар эзди хилареи, деналеи, зиракалеи, тешаме хилареи белгало йола ткъамаш доаржадаь латта аьрзи юкъе латташ бола го ба.
ТхьамагӀийна юккъе урагӀарча соагӀа Кавказа лоамаш тӀехьашка а долаш Ӏовлура гӀала латт — ширачеи къоначеи ГӀалгӀайчен белгало.
Ӏовлура гӀалийх аьрдехьа Маьтлоам ба, аьттехьа — Бешлоамкорта.
Лоамели гӀалийли лакхагӀа ийже кхаьчача маьлха ахго ба, цу тӀара лохагӀа ӀойоагӀаш 7 зӀы я. 
ЗӀамагӀча гон лохерча даькъе маьлха хьарак латт — Маьлеи Беттеи лелари, ше мел дар вӀаши дувзаденна хилареи „даим“ хилареи белгало.
Маьлха хьарака Ӏада хьисапе дола зӀанараш сахьата гӀоаролг лелачоа духьала дерзадаь да. 
Боккхачеи зӀамигачеи гонашта юкъе йоазув да: лакхехьа — „Республика Ингушетия“, лохе — „ГӀалгӏай Мохк“.
ГӀалгӀай Мехка Паччахьалкхен тхьамагӀа пхе бесаца деш да: кӀайи, сийнеи, баьццареи, цӀеи, дошо-ӀажагӀеи.
КӀай бос ГӀалгӀайчен халкъан экам болча уйлайи гӀулакхийи цӀенала белгало яцвет; сийнабар — сигалени айламеи бос ба; баьццарча бесаца ГӀалгӀайчен Ӏалами, фарали, лаьттан хьоанали белгалйоаккх, иштта Ислама белгало а я из; цӀе бос — дуккхача бӀаьшерашка баха гӀерташ гӀалгӀаша яьча духьален белгало я; ӀажагӀа бос — сагаи Ӏаламаи вахар луш болча Маьлха бос ба».


### Гимн

ГӀалгӀайчен гимн 1993-ча шера чӀоагӀъяь. Мукъам дагабехар Зангенаькъан Руслан ва. Цу гимна дешай автор Чуранаькъан Рамзан яха гӀалгӀай оазархо ва. 2005-ча шера ГӀалгӀайчен керда гимн чӀоагӀъяь хиннай. 2010-ча шера официально гимна 1993-ча шера хинна эрш меттаоттаяьй<.

## Товшхалаш

### Терко тӀаоза моттигаш

ГӀалгӀай Мехка массехк терко тӀаоза моттиг я: царех цхьаяраш шаьрача я, дукхагӀъяраш — лоам. Мехка туристий маршруташ я ехкаш региона товшхали тархьари довзийтаргдолаш.

#### Мемориалаши сийленгаши

Мехка доккхагӀа дола мемориал Наьсаре доаллар да — Дагалоацамеи сийлени мемориал яхаш да из тайп-тайпарча гӀалгӀай тархьара таьрахьашта хета а даь. Мемориала ансабль архитектуреи Ӏалами товш хьаяь чоалхане хӀама я. Эрсеченах кхийттача хана денз вай ханага кхаччалца дола тархьар да цунца гайта.

Дагалоацамеи сийлени ансабла юкъ еш а долаш, сийленг да цу чу — **[[Мемориал «Девять Башен»|Репрессеш тӀакхаьчарашта егӀа мемориалий комплекс]]**. Из кхы а хьалхагӀа йилла хиннай — 1997-ча шера саькура бетта. Эскпозиценна юкъе гӀалгӀай мехках бахарахи хӀираша гӀалгӀашта даьча туржаӀахи йола материалаш я: дийхка сурташ, даьха фотокарташкаш, каьхаташ. Комплекс ийс гӀалгӀай вӀовний куце я — мехках даьхача 9 къаман хьамарагӀа, цхьана латт уж вӀаштатеӀӀа, кӀарцхалаш доахкача аьшкасаьргаца ийца а йолаш. Мемориал Эрсечен Исбахьалений академен реестра́ юкъейихьа я.

#### Архитектуран сийленгаш

* **[[Тхаба-Ерды|Тхьаба-Ерд]]** — Россе Федераце доазон тӀа эггара ширагӀа дола жӀаргахой элгац, архитектуран сийленг. Из хьахинна таьрахь лоархӀ VIII—IX бӀаьшераш. 
* **БоргӀа-Каш** — бусалба лоархӀача сийленгех ГӀалгӀай Мехка къаьнагӀдар. Федеральни лоадам бола тархьареи товшхалеи сийленг да из паччахьалкхено лорадеш а долаш. Пхьилекъонгий-Юрта гаьна доацаш латт.
* **Маьт-Сели** — тармата хана гӀалгӀай текъаш хинна моттиг, Маьтлоама тӀа йоалл.
* **[[ВӀовнашке]]** — XVI—XVII-ча бӀаьше етта вӀовнаш, ЖӀайраха-Эса тархьара-архитектурани Ӏаламеи музей-заповедника чу йоалл.
* **Аьрзи** — массайтта гӀалеи вӀови йоалла кхалаа, цига корадаьд Сулейма аьрзи.

#### Заповедникаш
* **[[Джейрахско-Ассинский государственный историко-архитектурный и природный музей-заповедник|ЖӀайраха-Эса паччахьалкхен тархьара-архитектурани Ӏаламеи музей-заповедники]]** — цо чулоац лоамий зонеи, иштта Ӏалама сийленгаши, масала, Кхаькхале]н лаьтташи, Кистийи, Эсе чӀожаш.
* **[[Эрзи (заповедник)|Аьрзи]]** — ЖӀайраха шахьарера чӀож. 2000-ча шера наджгоанцхой бетта 21-ча дийнахьа хьаяьй. Йоккхача Кавказа орца тӀа улл из Эса чӀожах малхбоалехьара лаьтташ дӀа а лоацаш Чхараш долча довкъа дакъа а лоацаш. Цун майда 5 970 га я.

#### Заказникаш
* **«ГӀалгӀайяр» яха заказник** — Шолжеи ЖӀайрахеи шахьарий лаьтта улл. Цо лораеча объектех я: булаши, хьагӀаши, налаши, лийгаши, мосараш-оархаши, бо́гӀаши. Заказника лаьттан тӀа иштта ширача товшхалеи тархьареи сийленгаш да. Заказника майда 70 000 га я.

### Театраш
* Байсаранаькъан Муртаза Идриса цӀерагӀа йола паччахьалкхен драман театр
* Паччахьалкхен эрсий мукъамий-драман театр «Заманхо»
* ГӀалгӀай къонача хьежархочун театр

### Музеяш
* Малсаганаькъан Хьажамоахий Тухана цӀерагӀа йола ГӀалгӀай паччахьалкхен мохктохкама музей
* МагӀалбикера тӀемеи къахьегамеи сийлен музей
* Репрессеш яьрашта йола мемориалий комплекс
* С. Эржакинеза музей-квартира
* Оахаранаькъан ГӀапура цӀерагӀа мемориала музей-цӀенош
* Шерипов турпала музей-цӀенош
* Наьсарен тӀемеи къахьегамеи исйлен музей

### Литература

ГӀалгӀай метта йоазув, хьаяхачох, гуржий а, им диллачул тӀехьагӀа Ӏарбий а йоазон ларда тӀа хиннад советий Ӏаьдал чудаллалца. ГӀалгӀай метта литература Эрсече ардара бетта революци яьнначул тӀехьагӀа мара хьахиннадац, цул хьалхагӀа ер ма дий аьнна литаратура долаш хиннабац гӀалгӀай. Советий литературан дакъа хиннад цох, цунга хьежжа дукхагӀча даькъе кердача Ӏаьдала уйлай пропаганда хиннай цу тӀа йодар. Литературан хьалхара дакъа 1944-ча шерага кхаччалца хиннад, амма гӀалгӀай товшхалах яраш а хиннай, масала, Малсаганаькъан Дошлакъий «Ӏарамхий». ШоллагӀдар — СибарегӀара гӀалгӀай цӀабаьхкачул тӀехьагӀа — 1957-ча шера денз.

### Даар

ГӀалгӀай даара юкъе керттера моттиг дӀалоацар дулх да. Дукха дола даа хӀамаш устагӀан дулхахи, бежана дулхахи иштта оалхазарехи кийчдеш да. Маларах дукхагӀа дезар Ӏаьржа дӀайха кийчдаь чай да.

Дукха яа хӀамаш я жуврах, кӀолдах, ябакхах, хьонках кийчъеш. Гарнираш дукхагӀча даькъе хаьсасомехи Ӏовнахи хул.

ДукхагӀа мел йолча яа хӀамах хохи, саьмарсаькхи, бурчи тох. Кавказе мел болча наха мо дукха чам тоабу хӀамаши, баьцаши етт гӀалгӀаша яа хӀамах.

Юаш йола маькх дукхагӀа кӀайъяр я.

ЧӀаьпилгаши маькхаши я кӀолдеи, коартоли, яьбакхи (хингалаш) тохаш кийчъеш. Сискал тӀоа-берхӀаца дале а, кӀодарца дале а юаш я. Дулх-хьалтӀам саьмарсаькха берхӀацеи, хьонкахи (кӀома берхӀаш), коартолах берхӀацеи дуаш да.

## Ди
Мехка бахачерх дукхагӀа мел волчо ше сунний исламага вехк, иштта православхой а ба. Шолжа-Пхье Бусалба институт я, МагӀалбике — «Барзенаькъан Хаматхана-Хьажий цӀерагӀа йола ГӀалгӀай бусалба университет» я.

ГӀалгӀай Мехка дукхагӀа даьржар суфийл да, цун дукха  да. Говнаш *вирдаш* яхаш да, уж тайпашца кхы чӀоагӀа дувзаденна дац, цхьан тайпан нах тайп-тайпарча вирдех хила йиш йолаш ба.

Мехка дукха маьждигаш да, хӀара нах бахача метте кӀезигагӀчох цхьа маьждиг мукъа долаш. Православхой элгацаш кхоъ да: Шолжа-Пхьеи, Илдарха-ГӀалий тӀеи, Эбарг-Юртеи.

## ГӀалгӀай тайпаши юкъарлонаши
Тайпа — яхар гӀалгӀаштеи нохчаштеи юкъе цӀийна тӀа гӀолла белгалйоахаш йола юкъарлонаш я. Тайпашка чубоагӀаш массехк никъ ба. Тайпаш *ой* аьнна кхоачалуш хул: йовлой, цхьорой, жӀайрхой, баркинхой, иштта дӀахо а, амма наькъаех хьахинна тайпаш а да. Наькъаш *наькъан* яха чаккхе е *къонгаш* яха чаккха йолаш хул: ТӀонганаькъан, Малсаганаькъан, Ӏарчакханаькъан, Яндакъонгаш/Янданаькъан, Пхьилекъонгаш/Пхьиленаькъан.  

Хьалха, XIX-ча бӀаьшерага кхаччалца, гӀалгӀай къам массехк шахьара́ декъалуш хиннад, царех хьахиннад къам. Шахьараш цӀийна тӀа гӀолла хьахулаш хинна юкъарлонаш хиннаяц, лаьттанца хиннай: Тайпа цхьанахьара кхычахьа дӀадахача, цун шахьар хувцалуш хиннай. Хьалхарча шахьарех хиннай:
# ГӀалгӀай е Хамхой шахьар
# Цхьорой шахьар
# Фаьппий (Мецхалой) шахьар
# ЖӀайрахой шахьар)
# Оарстхой шахьар.

XIX-ча бӀаьшера гаргга керда шахьараш хьахиннай — наьсархойи, галашкархойи, лоамаройи.

Эггара доккхагӀа дола гӀалгӀай тайпа йовлойдар да, шоллагӀа оздой боагӀа. ДӀахо хамхойи, леймойи, баркинхой кхыдараши да.

Тайпий хӀанз а цхьан даькъе лоадам болаш ба. Мехка доал де тӀабайтача наьха тайпаш мехка хьакимаш хулаш дӀаувтт). Цхьабакъда мехкдай Кремло тӀаувттабеш хиларах урхал дола тайпаш хувцалу.

## Экономика

### Юкъара экам
ГӀалгӀайче аграрно-индустриальни мохк ба.

Экономика ийша я, дотацешца лоаттаеш а я. ГӀалгӀай Мехко ше доаккхачун дакъа 15 % мара яц. Юртбоахама сурсаташ. Производствон оахамах Эрсече 37-гӀа моттиг дӀалоац цо. Валови региональни продуктага (ВРП) гӀолла йолча Эрсечен региноний листама чу 85-гӀа моттиг дӀалоац цо. 2021-ча шера РФ регионий рейтинга чу тӀеххьара хиннай из болх цахилара даржах, 30,5 % саг болх боацаш хиннав.

### Юртбоахам
ГӀалгӀай Мехкара лаьтташ Ӏаьржа да, хьаьна. Мехкал гӀаран. Ӏалама-мехкала хьал юртбоахам леладар дика Ӏалашдеш да. ГӀалгӀай Мехка доазон тӀа мел долча лаьттаех 60 % юртбоахама лаьрхӀа да, царех ахаш кха́ш да.

Юртбоахаме керттера лелаеш йола товшхалех ялати, гидуарги, хаьсасомаши, коартоли я. ДӀаювш я хьажкӀаи, кӀа, кеми, мукхи, чахраши. Экономика паччахьалкхен сектора дакъа 25 % я, дӀахояр кхыча доалахьдолчун кепаш тӀа да. Мехка болх беш 900 фермерий боахам ба. Юртбоахама лаьтташа 222,2 эзар га дӀалоац, царех 112,2 эзар га кхаша лоац, 2,5 эзар га дукхача шерашка йийна бешамаш, 9,6 эзар га цонаш, 97,9 эзар га даьгӀенаш. Мехка 115 юртбоахама предприяти я боккхачеи юкъерчеи боарамах.

2008-ча шера ГӀалгӀайчено «Золотая осень-2008» яхача Россе агропромышленни гойтама тӀа дакъа лаьцад.

; Хьайбаш леладар
Хьайбаш леладара юкъе долаш долча лостамех да доахан леладари (шурийна а дулха́ а), жа леладари, гаьзарий лелаяри.

2021-гӀа шу чакхдоалаш хиннача хьалах доаханах 68 531 бежан хиннад (+2,0 %), царех 35 341 коров (+5,5 %) етт а болаш. Жеи гаьзарийи 285 896 (+32,1 %) хиннад, наха шоаш дукхагӀа доажадар бахьан долаш хиннад из. 348 эзар оалхазар дар (+2.6 %). Саькура бетта 8 928,9 т шура яьккхай (11,3 % дукхагӀа), шура дукхагӀа хилара бахьан доахан эргадаккхар хиннад (массадолча боахамашка пайда кӀезигагӀа хул хьаьлий дӀа а доаккхаш пайда дукхагӀа хулараш ийду).

; БаьцовгӀаш лелаяр
2020-ча шера маьцхали бетта 10-ча дийнахьа ялата кхаш 23,5 эзар га (43,6 %) лаьттан тӀа аьрдад, ялата валовой гуллам 61,1 эзар т хиннай, юкъера хьувкъам 25,9 ц/га (2019-ча шера юкъера хьувкъам 12,5 ц/га хиннай). 
*  чуэцар: 8,1 эзар га чуийцай, 23,2 эзар т ялат аьрдад юкъера хьувкъам 28,7 ц/га хиннай (шу хьалха 6,1 эзар га тӀара 8,4 эзар т мукх чуийцай хьувкъам 14,9 ц/га а болаш). 
* ЙиваркӀа: 12,4 эзар га аьрдай, е планагӀа хинначох 91,4 %, 33,9 эзар т кӀа чуийцад юкъера хьувкъам 27,4 ц/га а болаш (шу хьалха 13,0 эзар га тӀара 17,2 эзар т кӀа чуийцадар, хьувкъам 14,2 ц/га хиннаб). 
* Йиварчхьовга: 488 га дӀадийна хиннад (в 2019 году рапс в регионе не возделывали). ДӀадолалуш чуийцача 75 га тӀара 82,5 т чхьовга чуийцай юкъера хьувкъам 11,0 ц/га а хулаш.

#### 2024 шера этта йокъал
2024-ча шера аьхки йӀаьхача хана йокъал оттарах гурахьеи бӀаьстии дувча ялата зе хиннад: 26 эзар гектар совгӀа лаьттан тӀа дӀадийнар докъаденнад (дӀа мел дувчох 38 %).

2024-ча шера маьцхали бетта 14-ча дийнахьа Чоалханеча хьала раж оттаяьй.

; Бешамаш лелаяр
Эрсече комараши сомаши кхебеш йолча керттерча регионашта юкъе яхай ГӀалгӀайче.

2022-ча шера сомий-комарий товшхалий валовой гуллам 64,4 эзар тонна хиннай, 2021-ча шера хинначул 71,9 % лакхагӀа хиннай из. Царех 64,1 эзар тонна Ӏажаш хиннаб. Ӏажаш рекорд хулаш чуийцар ООО «Сад-Гигант Ингушетия» хиннай (58,1 эзар тонна чуийцай хьувкъам 680 ц/га). Цул совгӀа генарг долчар хьувкъам (гӀамгӀа, гуржий боал, хьача) 165 тонна хиннай (92,3 % лакхагӀа). Иштта цӀекомар 126 тонна хиннай (36,9 % лакхагӀа).

2022-ча шера харбазаш 2 эзар тонна чуийцай, пасташ — 1 эзар тонна, 2021-ча шера хинначул шозза дукхагӀа да из.

### Промышленность
ГӀалгӀай Мехка промышленность ийша́ я. Эггара дикагӀа дегӀайоалаяьр я мехкадаьтта даккхари («Ингушнефть»), мехкадаьттацарча химе промышленности, химе промышленности («Химпром»), газ тоаеши, маьхаш] тоадеш йола промышленносташи (дай долча эварий завод «Вилс»). Промышленноста производствон оахамах 74,6 %-ал совгӀа мехкадаьттан промышленноста комплекса́ йоагӀаш я. 2003-ча шера шера́ даьккха мехкадаьтта 300 эзар тонна хиннай, цхьабакъда дӀахо доагӀача шерашка (2009-ча шера хиннача хьалах) мехкадаьтта даккхар 50 эзар тоннага кхаччалца Ӏодежад.

ГӀалгӀайчен доазон тӀа мехкадаьтта даккхар 1915-ча шера денз долаш да.

Лоадамах мехка шоллагӀа йоагӀа промышленноста отрасль кхачанъяр я,  юртбоахама ресурсаш тӀа товжаш я.

Иштта трикотажеи кхачани предприятий болх тоабаь латташ ба.

Кхыча предприятех я «Россия» яха мерза хӀамаш ю фабрика (МагӀалбик), полиграфе комбинат (Наьсаре), цӀен кхоачам хьабу комбинат, кирпишкаш ю заводаш (Наьсери ГӀажарий-Юрти), зӀамига низ болча электромоторий завод (Наьсаре), мебель ю фабрика (Шолжа-Пхье), маькх ю завод (Наьсаре).

### Энергетика

ГӀалгӀайче ший электростанци йоацача Эрсечен шин регионах я, цудухьа регионе пайда эцаш мел дола электрохьинар арахьара хьачудоагӀаш да. 2020-ча шера диача хьинара боарам 827 млн кВт·схь хиннаб, нагрузкий максимум — 141 МВт.

### Инфраструктура
ГӀалгӀай Мехка гӀолла Даькъастен аьшкнаькъа дакъеи Бакинкан дакъеи (40 км) дода. Машеннаькъий деррига дӀоахал 900 км гарга я, царех асфальтобетонаца кхаьла 651 км я, жагӀа била — 250 км. аэропорта «Магас» хьалъетта латташ я. Телефоннацара бувзами, радиои, телегойтари да.

### Инвестицешта дика хилар
ГӀалгӀайче интегральни индексаш геттара лоха йолча регионех я. Региона инвестице рейтинг 3D (лоха потенциал — экстремальни кхерам) я. Регионий инвестиций рейтинге мохк 84-гӀа латт инвестиций кхерамах, тӀаккха инвестиций потенциалах 78-гӀа латт. Кхерамех эггара зӀамагӀа бар — экологе даькъе бар ба, боккхагӀбар — ахчанцарбар. Инвестицций эггара йоккхагӀа йола потенциал — инфраструктуран яр я.

1994-ча шера ГӀалгӀайче Экономикан дикаш Ӏалашдеш йола зона хьаяьй, цул тӀехьагӀа бизнес дегӀайоалаяра юкъарче хьаяьй. Цу хӀаманца инвестицеш чуэцара процесс йолаяь хиннай, цудухьа ГӀалгӀайче эггара чӀоагӀагӀа безам тӀабодача дунен оффшорий зонех хьахиннай. Зонеи юкъарче болх беш хиннача юкъагӀа (1994—1999) льготай ражах 7000-нел совгӀа предприяти хиннай болх беш, 100-нел совгӀа тайп-тайпара объект хьалъеттай. Эрсечен духхьара оффшорий юкъ 1996-ча шера наджгоанцхой бетта 30-ча дийнахьа «„ГӀалгӀайче“ яхача къамашта юкъерча бизнеса юкъах» яхача федеральни законагӀа хьахиннай (2005-ча шера наджгоанцхой бетта 1-ча дийнахьа низ байнаб).

2012-ча шера кӀимарса бетта 25-ча дийнахьа 
ГIалгIай Республика доазон тIа бизнесацарча гӀулакха субъектий бокъо а, законацара интересаш а паччахьалкхено лораярах доала́ оттар кхоачашдергдолаши, цунца цхьана регионе инвестицешцареи гӀулакхашцареи мехкал дегӀадоаладеши, ГӀалгӀай Мехкдаь амарца ГӀалгӀай Мехка бизнесмений бокъонех тӀавиллар яха дарж оттадаьд.

### Ахчанца теркаш хилар
* Ахчанца теркаш хилар — геттара совдаьннад;
* Экономикаца теркаш хилар — совдаьннад;
* Социальни теркаш хилара рейтинг — совдаьннад;
* Антикризисни теркаш хилара комплексни рейтинг — лохденнад.

## Юкъарлон дакъа

### Юкъара-экономикан гойтамаш
ГӀалгӀай Мехка Эрсече эггара чӀоагӀагӀа болх цахилара боарам ба — 30 %. Керттерча услугашта тӀакхоачилга хиларах мохк эггара тӀехьагӀа латтачарех ба — нах бебаш хиларах а, пхьен йовъкаш дегӀайоалаяь цахиларах а.

Къабеннарий цӀенош доацаш Россе Федераце ГӀалгӀай Мохк мара бац, гӀалгӀашта юкъе уж эшаш цахиларах.

### УнахцӀено лораяр
ТӀехьара шераш хьатӀадаллалца ГӀалгӀайче эггара дукхагӀа бераш деш хиннад Россе Федераце мел йолча субъекташка диллача. Мехка дарба деш 73 учреждени я — дарбанченаш, диспансераш, поликлиникаш, кхыяраш. Мехка хьалъяь перинатальни юкъарчеи, берий клинически дарбанче а хьалъяьй.

ЖӀайраха шахьаре иштта дарбан-могашал меттайоалаю «Ӏарамхий» йоалл. 1999-ча шера еттай комплекс.

### Дешари Ӏилмеи

ГӀалгӀайчен керттера лакхера дешарче ГӀалгӀай паччахьалкхен университет я, 1994-ча шера хьайийлай. ГӀалгӀай паччахьалкхен университет эггара къонагӀча университетех я, цу чу 10 эзарнел совгӀа студент вагӀа. ГӀПУ ийс факультет я: агроинженерийи, лорийи, хьахерхойи, физикан-математикани, филологеи, ахчан-экономикани, химе-биологеи, экономикани, юристийи, иштта 43 кафедреи.

; Юкъера дешар
Нах дукха бебаш хиларах ГӀалгӀай Мехка бахарех кхоалагӀа дакъа бераш да. Болх беш 155 ишкол;

Болх беш ишколаш-лицеяши, ишколаш-гимназеши, Лоамарой кадетий корпуси, гуманитарно-техническии, лорийи колледжаш я.

## Спорт
ГӀалгӀай Мехка спорт дегӀайоалаеш яр ДегӀацарча товшхалахи спортахи йола министерство я. 21 мая 1996 года принят Закон Республики Ингушетия «О физической культуре и спорте».

Мехка ший футболах ловза клуб я «Ангушт» яхаш. ГӀалгӀай спортсменаша дзюдохи боксахи Эрсечен яхьашка котабийнаб. 

ГӀалгӀай Мехкара спортсменаш аьланпхье ловзарашка котабийнаб: 1988-ча шера Сеуле штангаш ийъеш Арсамаканаькъан Исраила дошо майдилг яьккхай. 2008-ча шера майдилга Пекине Манкенаькъан Назира а (кӀалтӀаветтаргах) Чахкенаькъан Рахьима а (боксах) яьхай. 2016-ча шера Халмарзанаькъан Хьасана Рио-де-Жанейро хиннача аьланпхье ловзарашка дошо майдилг яьккхай дзюдох. 2010-ча шера Сингапуре хиннача Ахканарча кагирхой аьланпхье ловзарашка Ӏажиганаькъан Руслана Эрсечена духхьара дошо майдилг яьккхай 85 кг кхаччалца йолча дозала оагӀатагӀа. 2021-ча шера маьцхали бетта 3-ча дийнахьа Токио хиннача аьланпхье ловзарашка Йовлой Мусас Эрсеченна цаӀ мара йоаца дошо майдилг яьккхай яний-румой кӀалтӀатохаргах.

Мехка ийнача латарах йола клубаш я: «Калой» (Наьсаре), «Нарт» (Шолжа-Пхье), «Боец» иштта кхыяраш а. Йийла мехка чемпионаташ я дӀахьош<. Цул совгӀа 2012-ча шера денз дӀакхухьаш ийнача латарца йола чемпионаташ я дӀакхохьаш: «Лоамара латар», цига мехкарча спортсменаша а, Эрсечен а дунен а спортсменаш а хул.

## Хоам боаржабу гӀирсаш
### Телегойтар
* ПКъТРК «ГӀалгӀайче» — ГӀалгӀайчен ший спутникацара телеканал;
* ПТРК «Ингушетия» — ГӀалгӀай Мехкара ВГТРК филиал;

### Радио
Карарча хана ГӀалгӀайче ши радиостанци я болх беш. «ГӀалгӀайче» яха ГӀалгӀай къаман радиостанци 2014-ча шера кӀимарса бетта 31-ча дийнахьа. Радиостанци **88,0 FM** талгӀенах кхайкаш а я, радиостанций йоккхагӀча моартала́ юкъейихьа а я — TuneIn. Хоама-сакъердама радиостанци йола «Radio Republic» **102,4 FM** талгӀенах я кхайкаш.

ГӀалгӀайче хьалха радио езаш болчар коллективни лоаца талгӀе йола радиостанци хиннай, ГӀалгӀай Мехка радио езараша лелаеш хиннай из. 2010-15-ча шерашка болх беш «**[[Радио Ангушт]]**» хиннай. **104,0 FM** талгӀенаш кхайкаш хиннай из. Радио динах-эзделахи, къаман-мехкагӀончийи лостам болаш хиннай. 2015-ча шера Евкуранаькъа Ювназ-Бека ГӀалгӀай муфтиятаца къовсам хинначул тӀехьагӀа радио дӀакъайлай.

### Зарбан арахецар
**«[[Сердало]]»* —  къаман юкъара газет (1923-ча шера денз арадувл);
* *«[[Ингушетия (газета)|ГӀалгӀайче]]»* — Мехка юкъарлон-политикан газет;
* «Къахьегама байракх» — шахьара юкъарлон-политикан газет;
* «Народное слово» яха шахьара юкъара-политикан газет;
* *«[[Голос Назрани|Наьсарен оаз]]»* — пхьен юкъарлон-политикан газет;
* ''«Литературан ГӀалгӀайче»* журнал;
* «[[Селаӏад]]» — берий журнал.
* «[[Сармакх]]» — комикс.
* «[[ГIалгIай]]» — комикс.

=== МазаоагӀон ресурсаш ===
* ГӀалгӀай Мехка официальни мазаоагӀув — *Ингушетия.ру*.
* ГӀалгӀай Мехка Халкъа гуллама официальни мазаоагӀув — *parlamentri.ru*.
* ГӀалгӀай Мехка Доалчен официальни мазаоагӀув — *pravitelstvori.ru''.
* ЙоккхагӀа йола мазаоагӀон-провайдераш — ОАО «Ингушэлектросвязь», ЗАО «ИТТ».

## ГӀалгӀай вежарий-пхьеш
2007-ча шера маьцхали бетта ГӀалгӀайченнеи Венесуэлан регионаштеи юкъе вежарий-пхьений статус оттаярах бола чӀоагӀам баьб.

2015-ча шера маьстела бетта 10-ча дийнахьа тӀема сийлен пхье йолча МагӀалбика́и кӀайэрсий Бре́стаи юкъе вошал тессад.

2015-ча шера тов бетта 2-ча дийнахьа Магаса́и Ченкехьа Шаньдун провинце Дунъин пхьеннеи юкъе вошал тессад.

2015-ча шера ардара бетта 15-ча дийнахьа ГӀалгӀайчени Нохчийчени нанагӀалаша, Магасои, Шолжа-ГӀалои, вошал тосса барт язбаьб.

## Нумизматика
* 2020-ча шера саькура бетта 25-ча дийнахьа Эрсечен Банко дагалоацама дото ахча арахецад 3 сом мах болаш дола «ГӀалгӀайче Эрсий паччахьалкхен лоаттаме хьакхетарах 250 шу дизар»;

## Хьажа иштта
* ХӀираша маьршача гӀалгӀашта оттадаь туржаӀ
* ГӀалгӀай Мехка Конституци

## Белгалдаккхар
;Доашхамаш

;Бовхамаш

## Бовхамаш

### Литература

### Литература (профилах йоацар)

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Каьхаташ
* 
* 
* 

### Мехкасурташ

### ТӀатовжамаш

*